Ķekavas novads

Ķekavas novads ir pašvaldība Pierīgā. Robežojas ziemeļos ar Rīgas pilsētu, austrumos — ar Salaspils un Ogres novadiem, dienvidos — ar Bauskas novadu un rietumos — ar Olaines novadu. Novada centrs atrodas Ķekavā. Iekļauj Baložu, Baldones un Ķekavas pilsētas un Baldones, Daugmales un Ķekavas pagastus. Izveidots Latvijas 2021. gada administratīvi teritoriālajā reformā 2021. gada 1. jūlijā, apvienojot Ķekavas novadu un Baldones novadu.

 Teritoriālais iedalījums 
Baldones pagasts, Baldones pilsēta, Baložu pilsēta, Daugmales pagasts, Ķekavas pagasts un Ķekavas pilsēta.

 Daba 
Novads galvenokārt atrodas Viduslatvijas zemienes Upmales paugurlīdzenumā un rietumdaļa — Tīreļu līdzenumā, gar Daugavu daļēji applūdinātā Lejasdaugavas senleja. Ģeoloģiski novadā, tāpat kā lielākajā daļā Latvijas, dominē augšdevona nogulumi. Augsnes galvenokārt smilšainas velēnu podzolētās un tipiski podzolētās, rietumdaļā podzolētās glejaugsnes. Meži pārsvarā skujkoku. Novada dienvidaustrumos Upmales paugurlīdzenumam raksturīgas lokveida pacēluma joslas, kas izliektas senā ledāja kustības virzienā un savienotas ar iegareniem vaļņiem. Šo formu krustpunktos paceļas neregulāri kēmu—morēnu pauguri. Augstākie punkti — Riekstukalns (85,2 m) un Morisona kalns (81,7 m) pie Baldones.

Vidējā temperatūra: -5,5 ° C janvārī, + 17 ° C jūlijā. Vidējais gada nokrišņu daudzums 650 — 700 mm ir apmēram divas reizes lielāks par iztvaikojošā mitruma daudzumu.

 Upes 

 Daugavas baseina: Daugava, Ķekaviņa, Bērzene, Olekte, Ostvalda kanāls.
 Lielupes baseina: Misa, Mellupe, Skujupīte.

Ķekaviņu un Misu savieno Daugavas-Misas kanāls.

 Ūdenstilpes 
Ziemeļos uz Daugavas atrodas Rīgas HES ūdenskrātuve. Lielākie ezeri — Titurgas ezers (12 ha), Lejasezers (5 ha).

 Vēsture 
Līdz 13. gadsimtam tagadējais Ķekavas novads ietilpa zemgaļu Upmales zemes sastāvā. Livonijas Konfederācijas laikā tā ziemeļrietumu daļa ietilpa Rīgas pilsētas landfogtejā, bet dienvidaustrumu daļa Rīgas arhibīskapijas Doles draudzes novadā un Baldones puse sākotnēji Mežotnes pils novadā, bet vēlāk tā bija Jelgavas komturejas un no 1450. gada Bauskas fogtijas sastāvdaļa. Tagadējais Baldones pagasts un pilsēta 1561. gadā tika iekļauta Kurzemes un Zemgales hercogistes sastāvā un no 1562. gada tā bija Kurzemes—Zemgales hercoga domēne. Jēkaba Ketlera laikā no 1642. līdz 1682. gadam Baldonē tika ierīkota hercoga "slabada" — biezi apdzīvota vieta, kuru apdzīvoja amatnieki. Zviedru Vidzemes laikā 1636. gadā Rīgas pilsēta iegādājās Mazjumpravas muižu, kuras zemes atradās abos Daugavas krastos. Rīgas patrimoniālajā apgabalā izveidoja Katlakalna draudzes novadu.1721. gadā to kopā ar pārējo Zviedru Vidzemes teritoriju iekļāva Krievijas Impērijas sastāvā, bet 1795. gadā tajā iekļāva arī hercogistes zemes. 18. gadsimta otrajā pusē Baldoni sāka pieminēt kā kūrortu tajā esošā sēravota dēļ.baldone.lv Baldones vēsture

2009. gadā, likvidējot Rīgas rajonu, kurā līdz tam ietilpa novada teritorija, Ķekavas pagastu apvienoja ar Baložu pilsētu un Daugmales pagastu, izveidojot Ķekavas novadu, bet Baldones pilsētu 2008. gadā apvienoja ar Baldones pagastu, izveidojot Baldones novadu. 2021. gada administratīvi teritoriālās reformas rezultātā Ķekavas novadu apvienoja ar Baldones novadu.

 Iedzīvotāji 

 Iedzīvotāju skaita izmaiņas 
Esošajās robežās, pēc CSP datiem.OSP

 Apdzīvotās vietas 

+  N#  Nosaukums  Statuss  Pagasts  Iedzīvotāji (2025)LĢIA.gov.lv Vietvārdu datubāze 16.01.2025 1.  Baloži  Pilsēta  -  7033 2.  Ķekava  Pilsēta  -  5257 3.  Baldone  Pilsēta  -  3821 4.  Katlakalns  Ciems  Ķekavas  2584 5.  Valdlauči  Ciems  Ķekavas  1597 6.  Rāmava  Ciems  Ķekavas  1585 7.  Odukalns  Ciems  Ķekavas  989 9.  Dzērumi  Ciems  Ķekavas  956 8.  Krustkalni  Ciems  Ķekavas  935 10.  Daugmale  Ciems  Daugmales  778

 Nacionālais sastāvs 

 Pašvaldība 

 Saimniecība 

Pazīstamākais uzņēmums, kas asociējas ar Ķekavas novada saimniecību, ir “Putnu fabrika Ķekava” AS, kas pazīstams ne tikai Baltijas valstīs, bet arī ārpus to robežām, galvenokārt — Skandināvijā. Uzņēmums dibināts 1967. gadā, nodarbojas ar putnu gaļas audzēšanu un vistas gaļas produktu ražošanu.Ķekavas putnu fabrika

Ķekavas novada tuvums ar valsts galvaspilsētu un pieejamās plašās apbūves platības ir bijis labs priekšnosacījums vairāku vairumtirdzniecības un loģistikas uzņēmumu bāzes vietu esamībai šajā novadā:
 SIA “Maxima Latvija” — mazumtirdzniecības tīklsMaxima.lv
 SIA “Sanitex”, pārtikas un nepārtikas preču vairumtirdzniecības, izplatīšanas un loģistikas uzņēmums
 AS “Akvedukts”, ūdensapgādes, apkures un dārza preču vairumtirgotājsAkvedukts.lv
Novadā atrodas metālapstrādes uzņēmums SIA “EMJ Metāls”, kas savā lāzergriešanas un locīšanas nozarē ir lielākais Baltijā.EMJ Metāls

Ķekavas novada Valdlaučos atrodas izstāžu komplekss “Rāmava” (SIA A.M.L.).

Netālu no Baldones — uzņēmuma "Radons" radioaktīvu atkritumu novietne Atomkalnā.

 Transports 
Caur novada teritoriju ved autoceļš Via Baltica un Ķekavas apvedceļš. Tāpat caur novadu ved Rīgas apvedceļš un autoceļi  no Rīgas uz Skaistkalni gar Baldoni un  uz Jaunjelgavu gar kreiso Daugavas krastu. Plānots, ka caur Ķekavas novadu ies arī dzelzceļa līnija Rail Baltica, uz kuras novada teritorijā atradīsies dzelzceļa stacijas Ķekava un Baldone.

 Izglītība 

 Sports 

 Kultūra 

 Reliģija 

 Ievērojami novadnieki 

 Jānis Goldmanis (1875—1955), politiķis, Latvijas Tautas padomes loceklis, Satversmes sapulces un Saeimas deputāts, Zemkopības ministrs, Apsardzības ministrs
 Pēteris Sēja (1880—1940), diplomāts

 Ievērojamas vietas 
 Nāves sala,
 Baldones observatorija
 Baldones sēravoti
 Baložu kūdras bānītis

 Arheoloģijas pieminekļi 
 Klaņģu kalns — pilskalns (bijis apdzīvots bronzas laikmetā un datējams ar pirmo gadu tūkstoti pirms mūsu ēras);
 Sauliešu pilskalns (datējams ar pirmo gadu tūkstoti pirms mūsu ēras);
 Pļavniekkalna skolas senkapi (5.-7. gadsimta zemgaļu apbedījumi).  Ķekavas novada mājaslapa
 Daugmales pilskalns

 Attēlu galerija 

 Atsauces 

 Ārējās saites 


Kategorija:Latvijas novadi